23/08/2021 | Administración LocalMunicipal
Carballo
Publicación da resolución de aprobación das contas xustificativas e ordenación de pago das axudas PEL REACTIVA: Fondo de financiamento para a reactivación económica e social da provincia da Coruña, no Concello de Carballo

Por medio do presente, publícase a resolución de Alcaldía núm.2080/2021 de data 16 de agosto de 2021, cuxo texto se transcribe a continuación. En aplicación do disposto nas bases reguladoras e consonte o disposto nos artigos 40 e 45 da Lei 39/2015, do 1 de outubro, do procedemento administrativo común das Administracións Públicas, esta publicación servirá para os efectos da súa notificación. Aprobación das contas xustificativas e ordenación do pago das axudas PEL REACTIVA: Fondo de financiamento para a reactivación económica e social da provincia da Coruña no Concello de Carballo Á vista do informe do órgano instrutor do procedemento, de data 16 de agosto de 2021, emitido en relación coa aprobación das contas xustificativas e ordenación do pago das axudas PEL REACTIVA: Fondo de financiamento para a reactivación económica e social da provincia da Coruña, presentadas no Concello de Carballo. Visto o informe da Intervención municipal de data 16 de agosto de 2021, que consta incorporado no expediente. Tendo en conta que a contía máxima da axuda concedida pola Deputación provincial da Coruña é de 550.578,18 € e que o importe total das axudas cuxo pago se propón ascende a 427.412,08 €. En uso das atribucións que me confire o artigo 21 da Lei 7/1985, do 2 de abril, reguladora das bases de réxime local, consonte as bases reguladoras das axudas e demais normativa de aplicación, RESOLVO: Primeiro.- Aprobar as contas xustificativas polos importes xustificados que se indican, aprobar o gasto, recoñecer as obrigas e ordenar o pagamento das axudas polas contías definitivas ás persoas beneficiarias, segundo o seguinte detalle: Segundo.- Anular a concesión definitiva das axudas polos importes non xustificados e proceder á contabilización das operación correspondentes. Terceiro.- Anular a concesión das axudas nos seguintes casos e polos motivos que se indican: (1) Non presentou a documentación xustificativa en prazo (2) Os gastos presentados como xustificantes non se consideran subvencionables segundo a Base 7ª (3) O pagamento dos gastos presentados como xustificantes non se acredita de acordo co establecido no artigo 24.2 da Ordenanza xeral de subvencións e transferencias da Deputación da Coruña (BOP nº 72 de 15 de abril de 2019). Cuarto.- Lembrar ás persoas beneficiarias destas axudas que deberán cumprir coas obrigas establecidas polas bases reguladoras e demais normativa de aplicación, en especial coa base 14ª das bases e o artigo 14 da Lei 38/2003, de 17 de novembro, xeral de subvencións (LXS). O incumprimento das anteditas obrigas, incluída a publicidade do financiamento do carácter público da actividade realizada, segundo establece o punto 10 da dita base 14ª, será causa do reintegro total ou parcial da subvención, nos termos establecidos nas bases reguladoras e na LXS. Quinto.- Ordenar a publicación desta resolución no Boletín Oficial da Provincia da Coruña, que producirá os mesmos efectos que a notificación individualizada. A resolución tamén será publicada na sede electrónica e na páxina web municipal a efectos informativos. Así mesmo, remitirase a información correspondente á Base de Datos Nacional de Subvencións. Sexto.- Dar conta ao Pleno da corporación na seguinte sesión que se celebre en cumprimento do establecido no artigo 42 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Contra este acordo, que pon fin á vía administrativa, pódese interpor alternativamente recurso potestativo de reposición, no prazo dun mes ante o mesmo órgano que ditou o acto, de acordo cos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas; ou recurso contencioso-administrativo, ante o Xulgado do Contencioso Administrativo da Coruña, no prazo de dous meses, a partir do día seguinte a aquel no que teña lugar a notificación. Se se optase por interpor o recurso potestativo de reposición non se poderá interpor recurso contencioso-administrativo mentres que aquel non se resolva expresamente ou produza efectos a súa desestimación por silencio administrativo. Todo isto sen prexuízo de que se exercite calquera outro recurso que se estime pertinente. ----------------------------------------------------------------------------------------------------- Corrección de erros: Foi advertido un erro material no ordinal nº 254 do acordo publicitado, polo tanto por Resolución de Alcaldía núm.2101/2021 de data 18 de agosto de 2021 procedeuse a corrixir o mesmo e ONDE DI: DEBE DICIR: Carballo, 18 de agosto de 2021 O Alcalde Evencio Ferrero Rodríguez